laion/Wikipedia-Exotic huggingface dataset:
רחובות האתמול (סרט)

רחובות האתמול הוא סרט קולנוע ישראלי-בריטי דובר אנגלית משנת 1989 בבימויו של יהודה ג'אד נאמן, עם פול מקגאן, אלון אבוטבול וג'ון פינץ' בתפקידים הראשיים. הסרט הופק בשיתוף ערוץ 4 הבריטי בתקציב של כמיליון דולר. הוא צולם בברלין ובירושלים והשחקנים הם ישראלים, בריטים וגרמנים. העלילה היא על קבוצת טרוריסטים פלסטינים וקבוצה של קיצונים בתוך הממסד הישראלי ובהם איש שב"כ. איש השב"כ רוצח את שר החוץ הישראלי במסיבת עיתונאים שבה השר מבשר על פתיחת שיחות שלום עם אש"ף והנהגת הפלסטינים (הסרט נעשה שש שנים לפני רצח רבין). המתנקש מנצל את העובדה שקבוצת טרוריסטים פלסטינים מתכננת לרצוח את מזכיר המדינה האמריקני במטרה לסכל את השיחות, ומנסה להפליל ברצח סטודנט פלסטיני שמעורב בהתנקשות. העלילה מתוארת בצורת פלשבקים. בתחילת הסרט מופיע המשפט "אדם יכול לבגוד רק במצפונו" של ג'וזף קונרד. בקמפוס האוניברסיטה העברית בהר הצופים מתקיים שיעור במשפטים. בחוץ מתנהלת הפגנה של סטודנטים מהימין. בכיתה יושבים זה ליד זה יוסף רז (פול מקגאן), אמין חאלדי (אלון אבוטבול) וגילה (אלונה קמחי). הם ממהרים לאמפיתיאטרון הר הצופים כדי להשתתף בעצרת למען השלום ומותקפים על ידי סטודנטים מהימן שקורעים את כל הכרזות שלהם. במלון המלך דוד עומדת להיערך מסיבת עיתונאים חשובה בנוכחות שר החוץ הישראלי משה אביגור (עזריה רפפורט) ומזכיר המדינה האמריקאי (ג'ק וידרקר) לפני נסיעה לוועידה בז'נבה על פתרון הסכסוך הישראלי פלסטיני ללא נוכחות משלחת פלסטינית. השב"כ בראשות אל"ם (מיל.) שליט (ג'ון פינץ') מקבל ידיעה מאיש השגרירות הישראלית לוריא (מיכאל ורשביאק) כי מתארגנת חוליה פלסטינית בירושלים במטרה לרצוח את מזכיר המדינה האמריקאית במהלך מסיבת העיתונאים. החוליה כוללת את אמין, דאוד (גבי שושן) וצלף. אמין ודאוד מתחפשים למלצרים ומביאים את רובה הצלפים מוסלק בתוך עגלת אוכל. שליט הוא איש ימין קיצוני שמחליט לחסל דווקא את אביגור. הוא הורג את הצלף הממתין לרובה וכאשר נכנסים אמין ודאוד הוא יורה באמין ופוצע אותו בזרוע. אמין ודאוד בורחים ושליט נשאר בחדר, מתבונן במסיבת העיתונאים, מכוון את הרובה לראשו של אביגור ויורה בו למוות. אמין הפצוע מגיע לדירתו של יוסף ומבקש מקלט. יוסף שומע בעצתה של גילה ומודיע זאת לשליט. הוא מקבל הוראה להעביר את אמין לעזה כדי להצילו אך בהגיעם לשם יורים אנשי שליט באמין והורגים אותו. מתפרסמת הודעה ש"אחד מרוצחי אביגור חוסל". יוסף נשלח לגרמניה בזהות של פליט ערבי בשם יוסוף ראזי. שם הוא מתחבר לאחותו של אמין, נאדין (סוזן סילבסטר) ולבעלה פרופסור לארכאולוגיה קונרד ריכטר (הנס פטר האלווקס). הם מתכוננים להעביר את דאוד למזרח ברלין. שליט עוקב אחריהם ומחסל את דאוד. מתפרסמת ידיעה שהמתנקש השני חוסל. קונרד חושד בשליט שהוא הרוצח ויש בידיו קלטת מרשיעה. הוא נפגש עם יוסף אך שליט יורה בו למוות. יוסף מצליח לקחת את הקלטת ומתקשר עם איש השגרירות לוריא (מיכאל ורשביאק). הסצנה הסופית מתרחשת באצטדיון האולימפי של ברלין. יוסף ונאדין וחבורת פליטים פלסטינים מגיעים לשם. יוסף נותן ללוריא את הקלטת המרשיעה. שליט צופה על זה ולבסוף הוא ניגש ללוריא, חובט בו למוות ולוקח את הקלטת אבל הפלסטינים מכים אותו למוות. "רחובות האתמול", במסד הנתונים הקולנועיים IMDb (באנגלית) "רחובות האתמול", באתר ספר הקולנוע הישראלי "רחובות האתמול", באתר אידיבי "רחובות האתמול", במסד הנתונים הקולנועיים KinoPoisk (ברוסית) רחובות האתמול, באתר ארכיון הסרטים הישראלי חגי לוי, כולם אשמים, כולם סובלים, חדשות, 6 בספטמבר 1990 - ביקורת מאיר שניצר, גיאד נאמן יביים הפקה בריטית, חדשות, 14 באוגוסט 1985
קודי מרטין

קודי לי מרטין (באנגלית: Cody Lee Martin; נולד ב-28 בספטמבר 1995) הוא כדורסלן אמריקאי המשחק בעמדת הסמול פורוורד בשרלוט הורנטס. מרטין נולד בווינסטון סיילם שבקרוליינה הצפונית. לו אח תאום בשם קיילב, והשניים החלו לשחק כדורסל עבור אוניברסיטת המדינה של קרוליינה הצפונית. לאחר שנתיים עברו האחים לשחק באוניברסיטת נבדה ברינו, ונרשמו לדראפט 2018 ב-NBA, אך לבסוף התחרטו והתמודדו בדראפט 2019, בו נבחר קודי על ידי שארלוט הורנטס במקום ה-36, אך אחיו לא נבחר. ב-31 ביולי 2019 חתם על חוזה עם שרלוט הורנטס, בה חתם לבסוף גם אחיו קיילב. ב-25 באוקטובר 2019 ערך את הופעת הבכורה שלו ב-NBA, כשעלה מהספסל בהפסד 99–121 למינסוטה טימברוולבס וניפק ארבע נקודות, ארבעה ריבאונדים, אסיסט וחטיפה. בעונת 2019/2020 העמיד ממוצעים של 5 נקודות, 3.3 ריבאונדים ו-2 אסיסטים ב-18.8 דקות למשחק ב-48 משחקים בהם שיחק. במקביל, שיחק בגרינסבורו סווארם, שלוחתה של ההורנטס בליגת הפיתוח של ה-NBA. בעונת 2020/2021 העמיד ממוצעים של 4 נקודות, 3.1 ריבאונדים ו-1.7 אסיסטים ב-16.3 דקות למשחק ב-52 משחקים בהם שיחק. בעונת 2021/2022 רשם עונת שיא, כשהעמיד ממוצעים של 7.7 נקודות, 4 ריבאונדים ו-2.5 אסיסטים ב-26.3 דקות למשחק ב-71 משחקים בהם שיחק. מדיה וקבצים בנושא קודי מרטין בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN Alex Kirshner, How the Martin twins have fueled Nevada’s Sweet 16 run, SBNation.com, ‏2018-03-20 (באנגלית) Nevada's Caleb Martin top player, newcomer in Mountain West, FOX Sports (באנגלית אמריקאית) Mountain West Announces 2017-18 Men's Basketball All-Conference Team, themw.com (באנגלית) Mountain West Announces 2018-2019 Men’s Basketball All-Conference Team, themw.com (באנגלית) Hornets Select PJ Washington With The 12th Pick In The 2019 NBA Draft, www.nba.com (באנגלית) Hornets Sign Second-Round Draft Pick Cody Martin and Free Agent Caleb Martin, www.nba.com (באנגלית) Timberwolves vs. Hornets - Game Recap - October 25, 2019, ESPN (באנגלית) Hornets Assign Cody Martin To Greensboro Swarm, www.nba.com (באנגלית)
הגביע הליטאי בכדורסל

גביע המלך מינדאוגאס (בליטאית: Karaliaus Mindaugo taurė) הוא הגביע הליטאי בכדורסל. הוא מאורגן על ידי ליגת הכדורסל הליטאית (Lietuvos krepšinio lyga – LKL). הטורניר נקרא על שם מינדאוגאס, המלך הראשון והיחיד של ליטא. הטורניר החדש הוצג לציבור ב-1 בדצמבר 2015, כדי להחליף את גביע ה-LKF (גביע פדרציית הכדורסל הליטאית) ואת האולסטאר של הליגה הליטאית. בשנת 2016 שמונה הקבוצות הראשונות בטבלת הליגה אחרי שני סיבובים התחרו בטורניר בן שלושה ימים באוויה סולושנז גרופ ארנה שבווילנה, כשהמדורגת ראשונה ב-LKL שיחקה מול המדורגת שמינית, הקבוצה במקום השני מול הקבוצה במקום השביעי וכן הלאה. ריטאס וילנה ניצחה 67–57 את ז'לגיריס קובנה בגמר הגביע הראשון. ב-2017 נערך שינוי קל בפורמט: הקבוצות חולקו לשני דרגים (מקומות 1-4 ומקומות 5-8) ונערכה הגרלה שקבעה את רבע הגמר (קבוצות מאותו הדרג לא יכלו להיפגש בשלב הראשון). כמו כן, במקום טורניר בן 3 ימים, הוצג פורמט פיינל פור שבו נערכו חצאי הגמר והגמר במהלך סוף השבוע. משחק הגמר הראשון נערך בקובנה, שם ניצחה ז'לגיריס את לייטקבליס 84–63 בגמר. פורמט זה נשמר גם בשנת 2018, אז הפיינל פור נערך בקלייפדה וז'לגיריס קבונה זכתה בגביע אחרי ניצחון 81–62 על ריטאס וילנה. בקיץ 2018 הורחב הטורניר. השתתפו בו גם קבוצות הליגה הליטאית השנייה, ה-NKL, והטורניר החל באוקטובר 2018. הטורניר של עונת 2018/2019 כלל עשרה מועדוני LKL וארבעה מועדונים מה-NKL שהתחרו בטורניר של ארבעה סיבובים. שש הקבוצות הראשונות ב-LKL העפילו אוטומטית לשלב רבע הגמר וארבע הקבוצות האחרונות בליגת העל נאלצו להתמודד מול ארבע הקבוצות הראשונות בליגת המשנה. משחקי בית וחוץ נערכו לראשונה בשלב רבע הגמר. הפיינל פור נערך בווילנה בפעם השנייה, ושם ריטאס 70-67 ניצחה בגמר את ז'לגיריס. בקיץ 2019 הוחלט לשנות שוב את הפורמט, על ידי הוספת שני מועדונים נוספים מליגת המשנה והרחבת מספר הקבוצות הכולל ל-16. שיטת ארבעת הסיבובים נשמרה, כאשר שש הקבוצות התחתונות ב-LKL התמודדו מול קבוצות ה-NKL. מתוך שש המנצחות בסיבוב הראשון שתי הקבוצות בעלות מאזן הליגה הטוב ביותר בעונה שעברה קיבלו כרטיס אוטומטי לשלב רבע הגמר (יחד עם ארבע הקבוצות הראשונות בליגת העל), וארבע הקבוצות האחרות ישחקו משחקי בית וחוץ על שני המקומות הנותרים. ברבע הגמר קבוצות שהגיעו למקומות 1 עד 4 בשנה שעברה ב-LKL ישחקו מול הקבוצות שהעפילו מהסיבוב המוקדם. הפיינל פור התקיים בשביטוריו ארנה בקלייפדה, וזכתה בוז'לגיריס קובנה אחרי שניצחה את ריטאס וילנה 80–60. טורניר 2021 נערך באותו פורמט. הפיינל פור נערך בתאריכים 13-14 בפברואר בפוניבז'. בגמר ניצחה ז'לגיריס 78–69 לייטקבליס המאחרת ושמרה על התואר. באתר הרשמי של ה-LKL בערוץ היוטיוב הרשמי של ה-LKL הליגה הליטאית באתר Eurobasket.com
גדימינאס קירקילאס

גדימינאס קירקילאס (בליטאית: Gediminas Kirkilas, ‏האזנה‏Ⓘ‏ 30 באוגוסט 1951 – 20 באפריל 2024) היה ראש ממשלת ליטא בשנים 2006–2008. קירקילאס מונה לתפקיד ראש הממשלה על ידי נשיא ליטא לשעבר, ולדאס אדמקוס, והחליף את זיגמנטאס בלסיטיס, שכיהן חודש אחד כראש הממשלה בפועל, החל מיוני 2006. קירקילאס כיהן כשר ההגנה של ליטא בשנים 2004–2006. הוא כיהן גם כסגן יושב ראש המפלגה הסוציאל-דמוקרטית של ליטא. ב-27 בנובמבר 2008 החליף אנדריוס קוביליוס את קירקילאס בתפקיד ראש ממשלת ליטא. קירקילאס נפטר בווילנה ב-20 באפריל 2024. מדיה וקבצים בנושא גדימינאס קירקילאס בוויקישיתוף אתר האינטרנט הרשמי של גדימינאס קירקילאס ערך זה הוא קצרמר בנושא פוליטיקאים ובנושא ליטא. אתם מוזמנים לתרום לוויקיפדיה ולהרחיב אותו.
טים סוארס

טימות'י לואיז סוארס (באנגלית: Timothy Luiz Soares; נולד ב-2 בפברואר 1997) הוא כדורסלן אמריקאי-ברזילאי המשחק בעמדת הסנטר בסידני קינגס. סוארס נולד בדמינג, וושינגטון, להורים מיסיונרים נוצריים בעלי עבר ככדורסלנים, וגדל בסאו פאולו. בשנת 2016 החל לשחק כדורסל באוניברסיטת המאסטר, אוניברסיטה פרטית ללימודי נצרות, הממוקמת בסנטה קלריטה שבקליפורניה. בעונת 2020/2021 עבר לשחק בסמסונספור מליגת העל הטורקית. במהלך העונה העמיד ממוצעים של 14.1 נקודות ו-9.5 ריבאונדים (חמישי בליגה) למשחק, ונבחר לחמישיית הליגה. ביולי 2021 חתם בעירוני נס ציונה. ב-29 ביולי 2022 חתם בסידני קינגס, אלופת ליגת העל האוסטרלית. טים סוארס, ברשת החברתית אינסטגרם פרופיל, באתר eurobasket Brazilian Big Man Commits To TMC Basketball, www.victorysportsnetwork.com (באנגלית) Nick Elges, Former Mountaineer soars in second year of college hoops, Lynden Tribune (באנגלית) Latin American basketball News, Scores, Stats, Analysis, Standings, www.latinbasket.com Latin American basketball News, Scores, Stats, Analysis, Standings, www.latinbasket.com מנהלת ליגת העל בכדורסל | כדורסל ישראלי | עונת 22–2021 | עירוני חי מוטורס נס ציונה | טים סוארס, באתר basket.co.il
שגרירות צרפת ברוסיה

שגרירות צרפת ברוסיה (ברוסית: Посольство Франции в России, בצרפתית: Ambassade de la République Française à la Fédération de Russie) היא הנציגות הדיפלומטית של צרפת בפדרציה הרוסית. מתחם השגרירות הנוכחי נמצא ברובע יאקימנקה במוסקבה. כתובת בניין המשרדים שלה היא: בולשאיה יקימנקה מספר 45. שגרירות צרפת ברוסיה ממוקמת בבניין מודרני עשוי לבנים אדומות וזכוכית, אליו הועברו כל שירותי השגרירות ב-1979. ביתו הישן של הסוחר איגומנוב (אנ') במס' 43 באותו רחוב שבו שכנה השגרירות בשנים 1938 עד 1979 משמש כמעונו הרשמי של שגריר צרפת. יחסי צרפת–רוסיה מדיה וקבצים בנושא שגרירות צרפת ברוסיה בוויקישיתוף אתר האינטרנט הרשמי של שגרירות צרפת ברוסיה (בצרפתית) שגרירות צרפת ברוסיה, ברשת החברתית פייסבוק שגרירות צרפת ברוסיה, ברשת החברתית אקס (טוויטר) שגרירות צרפת ברוסיה, ביישום טלגרם שגרירות צרפת ברוסיה, ברשת החברתית אינסטגרם שגרירות צרפת ברוסיה, ברשת החברתית VK שגרירות צרפת ברוסיה, סרטונים בערוץ היוטיוב https://um.mos.ru/houses/dom_n_v_igumnova/
ניק ריצ'רדס

ניקולס ריצ'רדס (באנגלית: Nicholas Richards; נולד ב-29 בנובמבר 1997) הוא כדורסלן ג'מייקני המשחק בעמדת הסנטר בשארלוט הורנטס. מרטין נולד בקינגסטון שבג'מייקה, והובא לארצות הברית בשנת 2013, לאחר שזוהה על ידי סקאוט אמריקאי. הוא החל לשחק כדורסל עבור אוניברסיטת קנטקי. בשנת 2017 נבחר לשחק במשחק מקדונלד'ס אול-אמריקן. בתחילה הכריז כי יתמודד בדראפט 2019, אך בחר לוותר על כך ולבסוף התמודד בדראפט 2020, בו נבחר על ידי ניו אורלינס פליקנס בבחירה ה-42 ומיד הועבר לשארלוט הורנטס תמורת בחירת סיבוב שני עתידית ב-2024. ב-30 בנובמבר 2020 חתם על חוזה בקבוצה, ובהמשך העונה נשלח גם לגרינסבורו סווארם, שלוחתה של ההורנטס בליגת הפיתוח של ה-NBA. בעונת 2020/2021 העמיד ממוצעים של 0.8 נקודות, 0.6 ריבאונדים ו-0.6 אסיסטים ב-3.5 דקות למשחק ב-18 משחקים בהם שיחק. בעונת 2021/2022 קיבל יותר אימון מהמאמן והעמיד ממוצעים של 3 נקודות, 1.7 ריבאונדים ו-0.3 אסיסטים ב-7.3 דקות למשחק ב-50 משחקים בהם שיחק. מדיה וקבצים בנושא ניק ריצ'רדס בוויקישיתוף ניק ריצ'רדס, ברשת החברתית אקס (טוויטר) ניק ריצ'רדס, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN Nick Richards: The Journey from Jamaica to Jersey, ‏2016-09-19 (באנגלית) Adam Zagoria, After Journey from Jamaica to Jersey, Nick Richards Commits to Kentucky, Zagsblog, ‏2016-11-10 (באנגלית אמריקאית) Adam Zagoria, Big Man Nick Richards With 'Kentucky-Type Talent' Transfers to The Patrick School, Zagsblog, ‏2014-10-23 (באנגלית אמריקאית) 5-star Nick Richards commits to Kentucky - Basketball Recruiting - Scout, web.archive.org, ‏2016-11-13 Four Wildcats projected among ESPN's top 60 NBA Draft prospects, CatsPause (באנגלית אמריקאית) Kentucky signee Nick Richards calls becoming McDonald's All American a dream come true, USA TODAY High School Sports, ‏2017-01-25 (באנגלית אמריקאית) Jon Hale, Nick Richards withdraws from NBA draft to return to Kentucky for junior season, The Courier-Journal (באנגלית אמריקאית) Scott Phillips, Nick Richards leaving Kentucky for 2020 NBA Draft, College Basketball | NBC Sports, ‏2020-04-14 (באנגלית אמריקאית) Hornets Acquire Nick Richards, www.nba.com (באנגלית) Charlotte Hornets Sign Nick Richards, www.nba.com (באנגלית)
NDA

האם התכוונתם ל... NDA – ראשי תיבות של Non-disclosure agreement - הסכם סודיות NDA (שיר) – סינגל שהוקלט על ידי הזמרת-יוצרת האמריקאית בילי אייליש הברית הדמוקרטית הלאומית – קואליציית מפלגות הודית, מוכרת גם בראשי תיבות שמה National Democratic Alliance - NDA
ג'יילן מקדניאלס

ג'יילן מקדניאלס (באנגלית: Jalen McDaniels; נולד ב-31 בינואר 1998) הוא כדורסלן אמריקאי המשחק בעמדות הפאוור פורוורד והסנטר בטורונטו ראפטורס. אחיו, ג'יידן, גם הוא כדורסלן. מקדניאלס נולד בסיאטל והחל לשחק כדורסל עבור אוניברסיטת המדינה של סן דייגו. הוא נרשם לדראפט 2018 ב-NBA, אך לבסוף התחרט והתמודד בדראפט ה-NBA‏ 2019, בו נבחר על ידי שארלוט הורנטס בבחירה ה-52. ב-10 באוקטובר 2019 חתם על חוזה עם שארלוט הורנטס, שהפך לאחר מכן לחוזה דו כיווני עם גרינסבורו סווארם, שלוחתה של ההורנטס בליגת הפיתוח של ה-NBA. ב-25 באוקטובר 2019 ערך את הופעת הבכורה שלו ב-NBA, כשעלה מהספסל בהפסד 99–121 למינסוטה טימברוולבס וניפק שתי נקודות וריבאונד. בעונת 2019/2020 העמיד ממוצעים של 5.6 נקודות, 4.1 ריבאונדים ו-0.8 אסיסטים ב-18.3 דקות למשחק ב-16 משחקים בהם שיחק. בעונת 2020/2021 העמיד ממוצעים של 7.4 נקודות, 3.6 ריבאונדים ו-1.1 אסיסטים ב-19.2 דקות למשחק ב-47 משחקים בהם שיחק. בעונת 2021/2022 העמיד ממוצעים של 6.2 נקודות, 3.1 ריבאונדים ו-1.1 אסיסטים ב-16.3 דקות למשחק ב-55 משחקים בהם שיחק. ב-9 בפברואר 2023 הועבר בטרייד משותף עם ארבע קבוצות לפילדלפיה 76'. ב-11 בפברואר ערך הופעת בכורה בקבוצה ורשם חמש נקודות וחמישה ריבאונדים בניצחון 101–98 על ברוקלין נטס. ב-10 ביולי 2023 חתם בטורונטו ראפטורס. מדיה וקבצים בנושא ג'יילן מקדניאלס בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN Twitter, Email, Facebook, Jalen McDaniels commits to SDSU hoops, San Diego Union-Tribune, ‏2015-09-10 (באנגלית אמריקאית) 4A boys basketball: Jalen McDaniels is the latest in a long line of stars for Federal Way, The Seattle Times, ‏2015-12-12 (באנגלית אמריקאית) Derek Togerson • •, Aztecs Star to Declare for NBA Draft, NBC 7 San Diego (באנגלית אמריקאית) Aztecs' McDaniels declares for NBA draft, but won't hire agent, San Diego Union-Tribune, ‏2018-03-19 (באנגלית אמריקאית) Jalen McDaniels finally reaches a decision: He's staying at SDSU, San Diego Union-Tribune, ‏2018-05-31 (באנגלית אמריקאית) Jalen McDaniels leaving San Diego State to turn pro, FOX Sports (באנגלית אמריקאית) Charlotte Carroll, Zion headlines 2019 NBA draft combine invitees, Sports Illustrated (באנגלית אמריקאית) Charlotte Hornets Sign Jalen McDaniels, www.nba.com (באנגלית) Charlotte Hornets Convert Jalen McDaniels To Two-Way Contract, www.nba.com (באנגלית) Charlotte Hornets Sign Jalen McDaniels, www.nba.com (באנגלית) Hornets Assign Jalen McDaniels To Greensboro, Greensboro Swarm (באנגלית אמריקאית) Timberwolves vs. Hornets - Game Recap - October 25, 2019, ESPN (באנגלית)
קולסברג

קולסברג (באנגלית: Colesberg) היא עיירה במזרח פרובינציית הכף הצפוני אשר בדרום אפריקה. קולסברג נוסדה בשנת 1830 על דרך שבה עברו מטיילים וסוחרים רבים. היא נקראה בשם "טוברברג" על שם גבעה הנמצאת בסמוך אליה. לאחר מכן שונה שמה לקולסברג על שמו של מושל הכף הצפוני דאז, סר גלבריית' לורי קול (אנ'). בשנת 1840 הוכרז היישוב כעיירה, והיא הייתה לאחת הערים הראשונות במושבת הכף. מאז שנוסדה נבנו בעיירה כמה כנסיות. בשנת 1861 נוסד בנק קולסברג (אנ'), אשר נרכש לאחר כשנתיים על ידי בנק סטנדרד (אנ') הבריטי. בעת מלחמת הבורים השנייה נודע כי המקום שימש בעבר כמקום מפגש לציידים ולכורי יהלומים. קולסברג ממוקמת במרכז דרום אפריקה. היא מרוחקת כ־25 קילומטרים מנהר אורנג', המהווה את גבולה המזרחי של פרובינציית הכף הצפוני עם פרובינציית המדינה החופשית. כמו כן, הגבול עם הכף המזרחי עובר כ־35 קילומטרים מהעיירה. היא נמצאת כ־200 קילומטרים מדרום־מערב לעיר בלומפונטיין וכ־220 קילומטרים מהגבול עם לסוטו. נכון לשנת 2011, בעיירה מתגוררים 16,869 תושבים, מהם 51.57% נשים ו־48.43% גברים. 59% מתושבי העיירה הם דוברי שפת הקוסה ו־33% מדברים אפריקאנס. כבשים מהוות גידול נרחב באזור. כבשי המרינו המגודלות באזור נחשבות למובחרות. גם סוסים מגודלים באזור העיירה ומשמשים למרוצי סוסים. בנוסף, בעיירה קיימים מספר שירותים לתושבים ולמבקרים, כמו מקומות לינה, מסעדות וחנויות קמעונאיות. העיירה ידועה בסגנונות האדריכלות הקיימים בה. קיימים בה גם כ־70 אתרי מורשת לאומיים. באזור העיירה קיימות כמה שמורות טבע. העיירה מחוברת לרשת הכבישים הלאומית של דרום אפריקה. כביש N1 (אנ') עובר בעיירה. הוא מחבר בין קייפטאון במערב לבין בלומפונטיין, יוהנסבורג ופרטוריה בצפון־מזרח. מדיה וקבצים בנושא קולסברג בוויקישיתוף Census 2011: Main Place: Colesberg, census2011.adrianfrith.com, מפקד האוכלוסין לשנת 2011 P E Raper - HSRC, Dictionary of Southern African Place Names Michael Davitt, The Boer fight for freedom, New York, London, Funk & Wagnalls, 1902
גאורגי וולקוביץ'

גאורגי וולקוביץ' צ'אלקוב (בבולגרית: Георги Чалъков Вълкович;‏ 1833, אדירנה, האימפריה העות'מאנית – 24 בפברואר 1892, קונסטנטינופול, האימפריה העות'מאנית) היה רופא צבאי, דיפלומט, ופוליטיקאי בולגרי, אשר בין השנים 1881–1883 כיהן כשר החוץ, המיעוטים והדתות של נסיכות בולגריה בממשלתו של אלכסנדר באטנברג, נסיך בולגריה. גאורגי וולקוביץ' נולד באדירנה למשפחת סוחרים אמידה מקופריבשטיצה. הוא רכש השכלה תיכונית בפלובדיב ובהמשך, ב-1857 סיים את האקדמיה הצבאית העות'מאנית לרפואה בקונסטנטינופול (אנ'). בין השנים 1860–1863 התמחה בפריז. ב-1865 כיהן מספר חודשים כמנהל מחלקה בבית החולים במרכזי בדמשק. בין השנים 1870–1871 ניהל בית חולים בקונסטנטינופול, וב-1872 הועלה לדרגת אלבאיי בצבא העות'מאני. לאחר המלחמה העות'מאנית-רוסית (1877–1878) והקמת נסיכות בולגריה השתלב וולקוביץ' במנגנון הממשל של הנסיכות הצעירה והפך לאחת הדמויות המשפיעות שבה. הוא נבחר לאספה הלאומית הבולגרית הראשונה. ב-1879 מונה לממונה על החקלאות, המסחר ומבני הציבור של המחוז האוטונומי רומליה המזרחית, וב-1881 מונה לממונה על הדואר והטלגרף של רומליה המזרחית. בין 1881–1883 כיהן כשר החוץ, המיעוטים והדתות, ויושב ראש מועצת המדינה בממשלו של אלכסנדר באטנברג, נסיך בולגריה. במהלך מלחמת בולגריה–סרביה (1885) היה וולקוביץ' ממונה על בתי החולים הצבאיים של הנסיכות. ב-1886 מונה למנהל בית החולים האוניברסיטאי "אלכסנדרובסקה" אשר בסופיה, וב-1887 מונה לנציג הדיפלומטי הבולגרי לאימפריה העות'מאנית. בעת מינויו נחשב התפקיד לבכיר ביותר בשירות הדיפלומטי הבולגרי, ונתפש כתפקיד אמון. וולקוביץ' היה מקורב ואיש אמונו של ראש הממשלה סטפן סטאמבולוב. ב-24 בפברואר 1892 נדקר גאורגי וולקוביץ' בקונסטנטינופול על ידי שני אזרחים בולגרים שפעלו מטעם גופי הביטחון של האימפריה הרוסית כנגד ממשלתו של סטפן סטמבולוב ותומכיו הבולטים. סטמבולוב הפגין עמדות פרו מערביות ודגל בצמצום משמעותי של השפעת הרוסים על המשטר בבולגריה. וולקוביץ' מת מפצעיו יומיים מאוחר יותר. הוא הובא לקבורה בבית הקברות המרכזי בפלובדיב. מדיה וקבצים בנושא גאורגי וולקוביץ' בוויקישיתוף שרי החוץ של בולגריה, באתר משרד החוץ של בולגריה (בבולגרית). חלפו 120 שנים לרציחתו של גאורגי וולקביץ', באתר rimplovdiv.wordpress.com (בבולגרית).
קווינדרי ות'רספון

קווינדרי וונטה ות'רספון (באנגלית: Quinndary Vonta Weatherspoon; נולד ב-10 בספטמבר 1996) הוא כדורסלן אמריקאי המשחק בעמדת הקלע בגולדן סטייט ווריורס. ות'רספון נולד במיסיסיפי והחל לשחק כדורסל עבור אוניברסיטת המדינה של מיסיסיפי. הוא נרשם לדראפט 2018 ב-NBA, אך לבסוף התחרט והתמודד בדראפט 2019, בו נבחר על ידי סן אנטוניו ספרס בבחירה ה-49, והצטרף למשחקי ליגת הקיץ של הקבוצה. ב-8 ביולי 2019 חתם על חוזה דו כיווני עם סן אנטוניו ספרס ועם אוסטין ספרס, שלוחתה של סן אנטוניו בליגת הפיתוח של ה-NBA. ב-8 בפברואר 2020 ערך את הופעת הבכורה שלו ב-NBA, כשעלה מהספסל בהפסד 102–122 לסקרמנטו קינגס, שיחק ארבע דקות ולא קלע. בעונת 2019/2020 העמיד ממוצעים של 1.1 נקודות, 0.6 ריבאונדים ואסיסט ב-7.1 דקות למשחק ב-11 משחקים בהם שיחק. בעונת 2020/2021 העמיד ממוצעים של 2.3 נקודות, 0.6 ריבאונדים ו-0.4 אסיסטים ב-6.1 דקות למשחק ב-20 משחקים בהם שיחק. בקיץ 2021 הצטרף לסגל ברוקלין נטס לליגת הקיץ. באוקטובר 2021 חתם בגולדן סטייט ווריורס, אך יומיים לאחר מכן שוחרר מהקבוצה וחתם בסנטה קרוז ווריורס מליגת הפיתוח. ב-23 בדצמבר חתם על חוזה לעשרה ימים בגולדן סטייט, וב-3 בינואר חתם על חוזה דו כיווני. בעונת 2021/2022 העמיד ב-NBA ממוצעים של 2.7 נקודות, 1.3 ריבאונדים ו-0.5 אסיסטים ב-6.6 דקות למשחק ב-11 משחקים בהם שיחק, וזכה עם הקבוצה באליפות ה-NBA. מדיה וקבצים בנושא קווינדרי ות'רספון בוויקישיתוף קווינדרי ות'רספון, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN MSU's Quinndary Weatherspoon Updates Offseason Rehab Progress, 247sports.com Mississippi State loses Quinndary Weatherspoon for season: 3 things to know, CBSSports.com (באנגלית) Recruiting Roundup: Ben Howland building another solid class at Mississippi State, CBSSports.com (באנגלית) The Clarion-Ledger, Mississippi State's Quinndary Weatherspoon declares for NBA Draft, The Clarion-Ledger (באנגלית אמריקאית) SPURS SELECT LUKA SAMANIC, KELDON JOHNSON AND QUINNDARY WEATHERSPOON IN 2019 NBA DRAFT, www.nba.com (באנגלית) SPURS ANNOUNCE 2019 SALT LAKE CITY SUMMER LEAGUE ROSTER, www.nba.com (באנגלית) SPURS SIGN QUINNDARY WEATHERSPOON TO TWO-WAY CONTRACT, www.nba.com (באנגלית) Spurs vs. Kings - Game Recap - February 8, 2020, ESPN (באנגלית) SPURS RE-SIGN QUINNDARY WEATHERSPOON TO TWO-WAY CONTRACT, www.nba.com (באנגלית) Brooklyn Nets 2021 MGM Resorts NBA Summer League Roster | NBA.com, www.nba.com Warriors Sign Quinndary Weatherspoon, Golden State Warriors (באנגלית) Warriors Waive Guard Quinndary Weatherspoon, Golden State Warriors (באנגלית) Santa Cruz Warriors Announce 2021 Training Camp Roster, Santa Cruz Warriors (באנגלית אמריקאית) Warriors Sign Quinndary Weatherspoon, Golden State Warriors (באנגלית) Golden State Warriors Sign Quinndary Weatherspoon To Two-Way Contract, Santa Cruz Warriors (באנגלית אמריקאית) NBA Finals 2022: Complete news, schedules, stats for Warriors vs. Celtics, ESPN.com, ‏2022-06-17 (באנגלית)
יובנאליס, בישוף ירושלים

יובנאליס, בישוף ירושלים (ביוונית: Άγιος Ιουβενάλιος - יובאנליס הקדוש; מת ב-458) היה בישוף ירושלים החל משנת 451 (ועידת כלקדון) הועלתה בישופות ירושלים למדרגת פטריארכיה ויובאנליס היה לפטריארך ירושלים הראשון (זהו שם אנכרוניסטי, שם התפקיד באותה עת היה ארכיאפיסקופוס). משימתו העיקרית של יובנאליס הייתה להעלות את ירושלים למדרגת פטריארכיה. הוא כרת בריתות עם נזירי מדבר יהודה ובראשם הנזיר המיסיונר רב ההשפעה אותימיוס. אותימיוס נתן ליובנאליס הן גיבוי דתי והן סיוע בכח אדם ויובנאליס מצידו מינה את נזיריו של אותימיוס למשרות בכירות. בועידת אפסוס (ב-431) התייצב יובנאליס במפלגה שהתנגדה לנסטוריאניזם, שיצאה מן הוועידה וידה על העליונה. באותה ועידה קומם עליו את הנוכחים, כאשר דיבר כביכול כנציג של הכנסייה החשובה ביותר בעולם הנוצרי, מבלי שהוסמך לכך. לאחר הוועידה הצטרף לאמונה המיאפיזיטית בועידת אפסוס השנייה ב-449 בה השיגו הכוחות המיאפיזיטים ניצחון בתמיכת תאודוסיוס השני, קיסר האימפריה הביזנטית זכה יובנאליס למעמד של בישוף אקומני של ירושלים. עם זאת, בועידת כלקדון ב-451 שינה יובנאליס את טעמו לתמיכה בדיופיזיטיות וקיבל את מעמד הארכיאפיסקופוס. אולם, עם חזרתו לירושלים לא התקבלה השינוי התפיסתי בעמדתו הדתית ברוח טובה. תושבי העיר, בהנהגת הקיסרית אאודוקיה, גירשו אותו מן העיר לגלות, בה שהה 20 חודשים והוחזר לעיר עם משמר קיסרי. לפני שגורש מן העיר יובנאליס השכיל לרתום את הקיסרית אאודוקיה, ששהתה בירושלים, להשלמת מפעלי בנייה גדולים. בהם כנסייה על שם סטפנוס הקדוש, מעון הבישוף, כנסיית השילוח וחומת אאודוקיה המקיפה את הר ציון מדרום. קדוש של הכנסייה האורתודוקסית יום חגו ב-2 ביולי. יובנאליס, בישוף ירושלים, באתר אנציקלופדיה בריטניקה (באנגלית) Eenest Honigmann, Juvenal of Jerusalem, Dumbarton Oaks Papers, 5 (1950) pp. 219-279, in JSTOR Piercy, William C.; Wace, Henry, Juvenalis, bishop of Jerusalem, Dictionary of Christian Biography and Literature to the End of the Sixth Century(1911) זאב רובין, "ירושלים בתקופה הביזאנטית (סקירה כללית)״, יורם צפריר ושמואל ספראי (עורכים), ספר ירושלים: התקופה הרומית והביזאנטית, 70 - 638, ירושלים, תשנ"ט, עמ' 223 שם, עמ' 225 שם, עמ' 226 לוח הקדושים האורתודוקסי